**Preselecție Hexagonul Facultatilor de Drept 2019 - proba științifică de drept penal**

Departamentul de Drept Penal al Facultății de Drept a Universității din București organizează preselecție pentru proba științifică de drept penal a Hexagonului Facultăților de Drept, ce se va organiza la București în luna aprilie 2019.

Preselecția va avea loc la data de 5 noiembrie 2018, ora 19:30, în Amfiteatrul IV.
Studenții vor trebui să rezolve o speță și un subiect de teorie, ambele din [tematica anexată](http://drept.unibuc.ro/dyn_doc/Tematica%202018%20hexagon.pdf) prezentului anunț și formulate în conformitate cu bibliografia precizată în același document.

Pot participa la preselecție studenți la zi, din anii III sau IV de studiu, cu condiția de a fi promovat examenele de drept penal - partea generală și, dacă este cazul, drept penal - partea specială.

Nu este necesară înscrierea pentru participarea la preselecție.

Pentru informații suplimentare, o puteți contacta pe dna. lector univ. dr. Andra-Roxana Trandafir la adresa de email andra.trandafir@drept.unibuc.ro.

Data publicării: 03.10.2018